Leonardo DiCaprio

Leonardo Wilhelm DiCaprio (sündinud 11. novembril 1974 Californias Hollywoodis) on USA filminäitleja ja ÜRO rahusaadik.

Tema isa George DiCaprio, isa poolt itaallane ja ema poolt sakslane, on töötanud koomiksikunstnikuna. Ema Irmelin Indenbirken on sündinud Saksamaal, kes on oma isa poolt baltisakslane, Irmelini ema oli Venemaa immigrant, Odessa päritolu (sündinud Jelena Smirnova). Leonardo vanemad käisid koos kolledžis ja abiellusid, aga lahutasid abielu varsti pärast poja sündi. Leonardo jäi ema kasvatada.

Juba lapsena hakkas Leonardo mängima reklaamides ja õppefilmides. 1990 lisandusid nendele episoodilised osatäitmised seebiooperites, näiteks "Uus Lassie", "Roseanne" ja "Santa Barbara" (viimases mängis ta noort Mason Capwelli). Mängufilminäitlejana debüteeris ta 1991. aastal õudusfilmis "Näkitsejad 3".

Ta on Oscari kandidaadiks esitatud viis korda, sealhulgas: parima meeskõrvalosatäitja kategoorias filmi "Mis piinab Gilbert Grape'i" (1993) ning parima meespeaosatäitja kategoorias filmide "Aviaator – valguses ja varjus" (2004) ja "Vereteemant" (2006) eest. Viiendal korral, 2016. aastal, sai ta parima meespeaosatäitja kategoorias Oscari osatäitmise eest filmis "Mees, kes jäi ellu" eest.

Ta on Kuldgloobuse kandidaadiks esitatud seitse korda: filmide "Mis piinab Gilbert Grape'i" (1993), "Titanic" (1997), "Püüa kinni, kui suudad" (2002), "Aviaator – valguses ja varjus" (2004), "Vereteemant" (2006), "Kahe tule vahel" (2006) ja "Mässajate tänav" (2008) eest. Neist esimesega kandideeris ta parima meeskõrvalosatäitja ja ülejäänutega parima meespeaosatäitja kategoorias. Ta võitis neist ainult ühe: rolli eest filmis "Aviaator – valguses ja varjus".

DiCapriol on oma filmistuudio Appian Way Productions ning alates 2004 on ta produtseerinud mitu filmi, millest viimastes ta ise näitlejana üles pole astunudki. Ta on ka auhinnatud filmi "Aviaator – valguses ja varjus" tegevprodutsent.

 Filmid 
pisi|püsti|Leonardo DiCaprio (2002)
pisi|püsti|Leonardo DiCaprio (2014)
 Aasta  Pealkiri  Eestikeelne pealkiri  Roll 1991  "Critters 3"  "Näkitsejad 3" Josh 1993  "This Boy's Life" "Ühe poisi elu" Toby 1993  "What's Eating Gilbert Grape"  "Mis piinab Gilbert Grape'i"  Arnie Grape 1995  "The Quick and The Dead" "Kiirem jääb ellu" Kid 1995  "The Basketball Diaries" "Korvpallipäevikud" Jim Carroll 1995  "Total Eclipse"  "Täielik päikesevarjutus"  Arthur Rimbaud 1996  "Romeo + Juliet"  "Romeo ja Julia" Romeo Montague 1996  "Marvin's Room"  "Marvini tuba" Hank 1997  "Titanic" "Titanic" Jack Dawson 1998  "The Man in the Iron Mask"  "Raudne mask"  Louis XIV / Philippe 1998  "Celebrity"  "Kuulsus"  Brandon Darrow 2000  "The Beach" "Paradiisirand" Richard 2002  "Catch Me If You Can"  "Püüa kinni, kui suudad"  Frank Abagnale 2002  "Gangs of New York" "New Yorgi jõugud" Amsterdam Vallon 2004  "The Aviator" "Aviaator – valguses ja varjus" Howard Hughes 2006  "Blood Diamond" "Vereteemant" Danny Archer 2006  "The Departed"  "Kahe tule vahel" Billy Costigan 2008  "Body of Lies" "Valede rägastik" Roger Ferris 2008  "Revolutionary Road" "Mässajate tänav" Frank Wheeler 2010  "Shutter Island"  "Suletud saar" Edward Daniels / Andrew Laeddis 2010  "Inception"  "Algus"  Dom Cobb 2011  "J.Edgar"  "J.Edgar"  J.Edgar Hoover 2012  "Django Unchained"  "Vabastatud Django"  Calvin Candie 2013  "The Great Gatsby"  "Suur Gatsby"  Jay Gatsby 2013  "The Wolf of Wall Street"  "The Wolf of Wall Street"  Jordan Belfort2015 "The Revenant"  "Mees, kes jäi ellu" Hugh Glass2016 "Before the Flood"  "Enne veeuputust" tema ise2019"Once Upon a Time in Hollywood""Ükskord Hollywoodis"Rick Dalton

 Tunnustus 
 2004 – draamafilmi parima meesnäitleja Kuldgloobus ("Aviaator – valguses ja varjus")
 2016 – parima meespeaosatäitja Oscar ("Mees, kes jäi ellu")

 Isiklikku 
DiCaprio ei ole olnud abielus ja tal ei ole lapsi, kuid tal olnud mitu pikemat armusuhet, sealhulgas aastail 2001–2005 Brasiilia modelli Gisele Bündcheniga ja aastail 2005–2011 Bar Refaeliga. Veel on tal lähedane suhe olnud näiteks Blake Lively ja Erin Heathertoniga. Praegu on ta suhtes Saksa modelli Toni Garrniga.

 Viited 

 Välislingid 



 Leonardo DiCaprio Foundation

Kategooria:Ameerika Ühendriikide televisiooninäitlejad
Kategooria:Ameerika Ühendriikide filminäitlejad
Kategooria:Ameerika Ühendriikide filmiprodutsendid
Kategooria:Sündinud 1974